León (mesto v Španielsku)

León je mesto v severozápadnom Španielsku. Je hlavným mestom provincie León v autonómnom spoločenstve Kastília a León. Má približne 135 000 obyvateľov.

Hoci león znamená v španielčine lev (ktorý je tiež dominantou mestského znaku a vlajky), názov pochádza od latinského slova legio (légia). Mesto bolo založené v roku 79 pred Kr. ako tábor VI. rímskej légie a na stále sídlo sa vyvinulo v roku 68 s príchodom VII. légie vedenej cisárom Galbom. V stredoveku bolo hlavným mestom kráľovstva Léon, svojho času najdôležitejšieho kresťanského štátu na Iberskom polostrove.

León je známy najmä svojou gotickou katedrálou a románskou bazilikou sv. Izidora.

Mesto je aj železničným uzlom, odkiaľ vedú trate do Palencie, Monforte de Lemos a Ovieda, a úzkorozchodná trať do Bilbaa.

 Osobnosti mesta 
 Buenaventura Durruti (* 1896 – † 1936), anarchista a politik
 Moše z Leonu (* asi 1250 – † 1305), židovský rabín a kabalista
 Juan Ponce de León (* 1474 – † 1521), conquistador, objaviteľ Floridy a Bahamských ostrovov

Partnerské mestá 
  Bragança, Portugalsko
  Dublin, Írsko
  León, Mexiko
  Porto, Portugalsko
  Voronež, Rusko

 Iné projekty 


Kategória:Mestá v Španielsku
Kategória:Bývalé hlavné mestá